laion/Wikipedia-Exotic huggingface dataset:
Belgradi FK Crvena Zvezda

Belgradi FK Crvena Zvezda (serbia keeles Фудбалски клуб Црвена звезда / Fudbalski klub Crvena zvezda, 'Belgradi Punane Täht') on Serbia jalgpalliklubi, mis tegutseb riigi pealinnas Belgradis. See mängib riigi kõrgliigas Superliga. Klubi on tulnud oma riigi meistriks 32 korda, sh seitse korda Serbia meistriks. See oli endise Jugoslaavia kõige edukam klubi, kui see tuli Jugoslaavia meistriks kokku 19 korda. Belgradi Crvena Zvezda on ainus Ida-Euroopa klubi, mis on võitnud nii Euroopa karika kui ka Intercontinental Cupi (mõlemad võideti 1991. aastal). Belgradi Crvena Zvezda on Serbia kõige populaarsem jalgpalliklubi. Crvena Zvezda suurim konkurent on linnarivaal Partizan ja klubidevaheline rivaliteet on tuntud "igavese derbina" (serbia keeles Вечити дерби / Večiti derbi). Serbia Rahvavabariigi liiga: Võitja (1): 1945–46 Jugoslaavia liiga: Võitja (19): 1951, 1952–53, 1955–56, 1956–57, 1958–59, 1959–60, 1963–64, 1967–68, 1968–69, 1969–70, 1972–73, 1976–77, 1979–80, 1980–81, 1983–84, 1987–88, 1989–90, 1990–91, 1991–92 Serbia ja Montenegro liiga: Võitja (5): 1994–95, 1999–00, 2000–01, 2003–04, 2005–06 Serbia Superliga: Võitja (10): 2006–07, 2013–14, 2015–16, 2017–18, 2018–19, 2019–20, 2020–21, 2021/22, 2022/23, 2023/24 Jugoslaavia karikas: Võitja (12): 1948, 1949, 1950, 1957–58, 1958–59, 1963–64, 1967–68, 1969–70, 1970–71, 1981–82, 1984–85, 1989–90 Serbia ja Montenegro karikas: Võitja (9): 1992–93, 1994–95, 1995–96, 1996–97, 1998–99, 1999–00, 2001–02, 2003–04, 2005–06 Serbia karikas: Võitja (7): 2006–07, 2009–10, 2011–12, 2020/21, 2021/22, 2022/23, 2023/24 Jugoslaavia superkarikas: Võitja (2): 1969, 1971 Jugoslaavia liigakarikas: Võitja (1): 1973 Euroopa karikas / UEFA Meistrite Liiga: Võitja (1): 1990–91 UEFA karikas / UEFA Euroopa Liiga: Teine koht (1): 1978–79 UEFA superkarikas: Teine koht (1): 1991 Intercontinental Cup: Võitja (1): 1991 Mitropa karikas: Võitja (2): 1958, 1967–68 Ametlik koduleht Dinamo–Crvena Zvezda jalgpallimäss Serblaste Vabatahtlik Kaardivägi Željko Ražnatović
Epena keel

Epena keel on Colombias ja Ecuadoris räägitav keel, mis kuulub tšoko keelkonda. Epena keele kõnelejad elavad peamiselt Colombia Cauca, Nariño ja Chocó departemangus, vähesel määral ka Ecuadoris. https://www.ethnologue.com/language/sja/
Jonathan Moreira

Jonathan Cícero Moreira (enam tuntud lihtsalt kui Jonathan; sündinud 27. veebruaril 1986 Conselheiro Lafaietes) on Brasiilia jalgpallur, kes mängib parem- või äärekaitsjana Brasiilia kõrgliiga klubis Athletico Paranaense. Ta alustas klubikarjääri Cruzeiros, mille noorteakadeemiaga liitus ta 2000. aastal. Klubi põhimeeskonnas debüteeris ta 2004. aastal. 2009. aastal valiti Jonathan Brasiilia kõrgliiga hooaja sümboolsesse koosseisu. 2010. aasta detsembris liitus ta Santosega. Ta võitis Santosega São Paulo osariigi meistrivõistlused Campeonato Paulista ja Lõuna-Ameerika klubide meistrivõistlused Copa Libertadorese, kuid ühtegi mängu ta Santose meeskonnas Brasiilia kõrgliigas ei teinud, sest juba 2011. aasta juulis siirdus ta Itaalia kõrgliiga klubisse Milano Inter. Tal ei õnnestunud Interi põhikoosseisu murda ning hooaja 2011–12 teises pooles mängis ta laenul teises Itaalia kõrgliiga klubis Parma. Tema kõige edukam hooaega oli Interis 2013–14, kui ta pääses Itaalia kõrgliigas väljakule 31 mängus ja lõi liigas kolm väravat. 2015. aasta septembris naasis Jonathan Brasiiliasse, liitudes kõrgliigasse kuuluva Fluminensega. Athletico Paranaensega liitus ta 2016. aasta detsembris. 2003. aastal tuli ta Brasiilia kuni 17-aastaste koondisega noorte maailmameistriks. Brasiilia jalgpallikoondises pole ta kunagi mänginud. Cruzeiro Campeonato Mineiro: 2006, 2008, 2009 Santos Campeonato Paulista: 2011 Copa Libertadores: 2011 Athletico Paranaense Copa Sudamericana: 2018 "Lateral Jonathan deixa o Fluminense e acerta com Atlético-PR para a Libertadores". O Estado de S. Paulo. 22.12.2016. Vaadatud 17.7.2019
Ilhan Omar

Ilhan Abdullahi Omar (sündinud 4. oktoobril 1981 Mogadishus Somaalias) on somaali päritolu Ameerika Ühendriikide poliitik, Demokraatliku Partei liige ja alates 6. novembrist 2018 Ameerika Ühendriikide Esindajatekoja liige Minnesota osariigi 5. valimisringkonnast. Ta sündis Somaalias Mogadishus, lapsepõlve veetis Baydhabos. Pärast Somaalia kodusõja algust 1991. aastal põgenes perekond Keeniasse, kus viibiti neli aastat põgenikelaagreis. Aastal 1995 sai perekond loa asuda USA-sse, nad asusid alul Arlingtoni maakonda Virginia osariiki, hiljem asus perekond Minneapolisse, kus Ilhan omandas inglise keele. Aastal 2000 sai ta Ameerika Ühendriikide kodakondsuse. Aastal 2011 lõpetas Ilhan politoloogia ja rahvusvaheliste suhete alal bakalaureusena Põhja-Dakota osariigi ülikooli. 2016. aastal valiti ta Minnesota osariigi Esindajatekoja liikmeks. 3. jaanuaril 2019 sai ta Ameerika Ühendriikide Esindajatekoja liikmeks, olles koos Rashida Tlaibiga esimene mosleminaine, kes sai Ameerika Ühendriikide Esindajatekoja liikmeks; lisaks on ta esimene somaali päritolu Ameerika Ühendriikide poliitik, kes sai Ameerika Ühendriikide Esindajatekoja liikmeks. Omar on sageli olnud Iisraeli suhtes kriitiline, suhtudes hukkamõistvalt näiteks Iisraeli asunduspoliitikasse ja sõjaväelisesse tegevusse Palestiina territooriumil. 2019. aasta algul kommenteeris ta kriitiliselt Ameerika Ühendriikide toetust Iisraelile, mille mõistsid hukka mitmed demokraadid, vabariiklased ja juudiorganisatsioonide esindajad, kes pidasid ta kommentaare antisemiitlikuks. Ilhan Omari koduleht Ilhan Omar Ameerika Ühendriikide Esindajatekoja kodulehel
Faltin

Faltin (vene keeles Фалтин) on Ida-Preisimaalt pärit literaadi- ja aadlisuguvõsa. Alexander Hermann von Faltin (1819−1899), kolleegiumiassessor, Riia raehärra, liberaalne poliitik, Baltische Monatsschrifti kaastoimetaja Ernst Karl Rudolf Faltin (1829−1918), Kišinjovi pastor, praost Henning Faltin (sündinud 1966), Saksamaa flotilliadmiral Faltini suguvõsa genealoogia saidil geni.com Faltini suguvõsa koduleht saidil faltin-ahnenforschung.com
Lucho González

Luis Óscar González (enam tuntud kui Lucho González; sündinud 19. jaanuaril 1981 Buenos Aireses) on endine Argentina jalgpallur (poolkaitsja). Ta alustas klubikarjääri 1998. aastal Argentina klubis Huracán. Hilisema klubikarjääri jooksul mängis Argentina kõrgliiga klubis River Plate (2002–2005 ja 2015–2016), kellega tuli kaks korda Argentina meistriks ja võitis 2015. aastal Copa Libertadorese, Portugali kõrgliiga klubis Porto (2005–2009 ja 2012–2014), kellega tuli koos korda Portugali meistriks, Prantsusmaa kõrgliiga klubis Marseille Olympique (2009–2012), kellega tuli hooajal 2009–10 Prantsusmaa meistriks ning Katari kõrgliiga klubis Al-Rayyan (2014–2015). 2009. aastal valiti González Portugali kõrgliiga hooaja parimaks mängijaks. Tema klubikarjääri viimaseks klubiks jäi Brasiilia klubi Athletico Paranaense, kus ta mängis 2016–2021. González mängis Argentina jalgpallikoondises aastatel 2003–2011 kokku 45 mängus ja lõi kuus väravat. Ta kuulus Argentina koondisse 2004. aasta Copa Américal, 2006. aasta maailmameistrivõistlustel ja 2007. aasta Copa Américal. 2004. aasta suveolümpiamängudel tuli ta Argentina võistkonnaga olümpiavõitjaks. Huracán Argentina Primera B Nacional: 2000 River Plate Argentina Primera División: 2003, 2004 Copa Libertadores: 2015 Klubide maailmameistrivõistlused: Teine koht 2015 Porto Primeira Liga: 2005–06, 2006–07, 2007–08, 2008–09, 2011–12, 2012–13 Taça de Portugal: 2005–06, 2008–09 Supertaça Cândido de Oliveira: 2012, 2013 Taça da Liga: Teine koht 2012–13 Marseille Ligue 1: 2009–10 Coupe de la Ligue: 2009–10, 2010–11, 2011–12 Trophée des Champions: 2010, 2011 Athletico Paranaense Copa Sudamericana: 2018 Copa do Brasil: 2019 Campeonato Paranaense: 2020
Lancasteri Ülikool

Lancasteri Ülikool (inglise keeles Lancaster University) on ülikool Inglismaal Lancashire'i krahvkonnas Lancasteris. Ülikool asutati 1964. 2016. aastal õppis seal üle 13 000 üliõpilase. Koduleht
Emiliano Mercado del Toro

Emiliano Mercado del Toro (21. august 1891 Cabo Rojo, Puerto Rico – 24. jaanuar 2007 Isabela, Puerto Rico) oli maailma vanim mees alates 19. novembrist 2004 ning alates 11. detsembrist 2006 ka maailma vanim inimene kuni oma surmani. Ta on ka seni vanimaks elanud Esimese maailmasõja veteran, ent ta ei osalenud otseses lahingutegevuses. Toro elas Puerto Ricos. Toro tunnustati vanimaks elavaks meheks Guinnessi rekordite raamatu poolt. Seda au taotles tema eluajal endale aga ka Poola Esimese maailmasõja veteran Paweł Parniak, kes väitis end olevat sündinud 27. veebruaril 1890 (suri 2006. aastal). Poolakas Józef Piotrowski, kes väidab end sündinud olevat 7. septembril 1887, jätkab aga maailma vanima inimese tiitli taotlemist.
Lappeenranta tehnikaülikool

Lappeenranta tehnikaülikool (soome keeles Lappeenrannan–Lahden teknillinen yliopisto LUT) on tehnikaülikool Soomes Lappeenrantas. Ülikool asutati 1969. Ülikoolis õpib üle 4900 üliõpilase (2015). Koduleht
Naiste suurmeister

Naiste suurmeister (inglise keeles Woman Grandmaster; lühend WGM) on males sportlike saavutuste eest naismaletajatele tulemustepõhiselt antav nimetus. Tegu on eluaegse nimetusega ning selle saavutamiseks on vaja täita kolm vastavat FIDE normi. Nõuded naiste suurmeistri nimetuse saamiseks on madalamad kui rahvusvahelise suurmeistri (GM) ja kõrgemad kui naiste rahvusvahelise meistri (WIM) nimetuse saamiseks. Nimetuse võttis kasutusele Rahvusvaheline Maleföderatsioon (FIDE) 1976. aastal. Samal aastal sai selle nimetuse 12 maletajat, sealhulgas 10 Nõukogude Liidu maletajat, Jugoslaavia maletaja Milunka Lazarević ja 1974. aastal Nõukogude Liidust Iisraelisse emigreerunud Alla Kušnir. 1976 – Nana Alekhsandria 1976 – Nona Gaphrindašvili, hilisem rahvusvaheline suurmeister 1976 – Jelizaveta Bõkova 1976 – Natalja Konopljova 1976 – Valentina Kozlovskaja 1976 – Milunka Lazarević 1976 – Alla Kushnir 1976 – Irina Levitina 1976 – Marta Litõnska 1976 – Olga Rubtsova 1976 – Ljudmila Rudenko 1976 – Tatjana Zatulovskaja 1977 – Jelena Ahmõlovskaja 1977 – Jelena Fatalibekova 1977 – Tatjana Lematško 1977 – Maia Tšiburdanidze, hilisem rahvusvaheline suurmeister 1977 – Käty van der Mije 1978 – Valentina Borissenko 1978 – Fenny Heemskerk 1978 – Olga Ignatjeva 1978 – Mária Ivánka 1978 – Verica Nedeljković 1978 – Edith Keller-Herrmann 1978 – Larissa Volpert 1978 – Tereza Štadler 1978 – Kira Zvorõkina 1978 – Zsuzsa Verőci Aastatel 1979–1989 said nimetuse 39 maletajat, sealhulgas õed Polgárid (Susan, Judit ja Zsófia). 2019. aasta märtsi seisuga on naiste suurmeistri nimetuse saanud kokku 446 maletajat. 1978 – Larissa Volpert 2007 – Valentina Golubenko 2014 – Tatjana Fomina 2021 – Mai Narva Suurmeister (male) FIDE tiitlid
Ljubljana ülikool

Ljubljana ülikool (sloveeni keeles Univerza v Ljubljani) on ülikool Sloveenias Ljubljanas. Ülikool asutati 1919. Ülikoolis õpib üle 38 000 üliõpilase. Koduleht
Maribori ülikool

Maribori ülikool (sloveeni keeles Univerza v Mariboru) on ülikool Sloveenias Mariboris. Ülikool asutati 1975. Ülikoolis õpib üle 20 000 üliõpilase. Koduleht
Primorska ülikool

Primorska ülikool (sloveeni keeles Univerza na Primorskem) on ülikool Sloveenias Koperis, Izolas ja Portorožis. Ülikool on nime saanud Primorska piirkonna järgi. Ülikool asutati 2003. Ülikoolis õpib üle 5400 üliõpilase. Koduleht
Nova Gorica ülikool

Nova Gorica ülikool (sloveeni keeles Univerza v Novi Gorici) on ülikool Sloveenias Nova Goricas. Ülikool asutati 1995. Ülikoolis õpib üle 600 üliõpilase. Koduleht
Must pilvik

Must pilvik (Russula nigricans) on pilvikuliste sugukonda pilviku perekonda kuuluv seen. Kübar on luitundvalge kuni pruun. Vananedes muutub süsimustaks. Kübara laius on 5–20 cm. Seeneliha on valge, kuid lõikepinnal tõmbub porgandpunaseks, seejärel halliks ja hiljem mustaks. Must pilvik on söödav, kuid söögiseenena väheväärtuslik. Ta esineb Eestis harva, augustist oktoobrini. Must pilvik andmebaasis eElurikkus
Paatjas pilvik

Paatjas pilvik (Russula ochroleuca) on pilvikuliste sugukonda pilviku perekonda kuuluv söögiseen. Kübar on ookerjas kuni kollane, kergelt limane ja läikiv, 4–10 cm lai. Paatjas pilvik on kupatatult söödav. Ta on Eestis üsna sage. Paatjas pilvik andmebaasis eElurikkus
Pehme pilvik

Pehme pilvik (Russula nauseosa) on pilvikuliste sugukonda pilviku perekonda kuuluv söögiseen. Kübar on hele-purpurpunane, keskelt tumedam, läikiv, 3–5 cm lai. Jalg on valge, algul säsikas, hiljem õõnes, 3–6 cm pikk. Pehme pilvik ei vaja kupatamist ja on hea söögiseen. Eestis kasvab ta väga sageli kuusemetsades juunist oktoobrini (tihti ka juba maikuus). Tõnis Leisner "Eesti pilvikud", Valgus, Tallinn, 1973, lk 33 Pehme pilvik andmebaasis eElurikkus
Koidula (Setomaa)

Koidula on küla Võru maakonnas Setomaa vallas. Asub Petserist paar kilomeetrit loodes Eesti-Vene piiri ääres. Külas asub Koidula piiripunkt ja seal lõppeb Karisilla–Petseri maantee. Külast läände jääb Koidula raudteejaam. Külas asub arheoloogiamälestiseks arvatud kalmistu. Küla lõunapiiri märgib Piusa jõgi. Enne Eesti omavalitsuste haldusreformi 2017. aastal kuulus küla Värska valda ja Põlva maakonda. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 3.01.2024. Koidula (Setomaa) kultuurimälestiste riiklikus registris
Tihedalehine pilvik

Tihedalehine pilvik (Russula densifolia) on pilvikuliste sugukonda pilviku perekonda kuuluv seen. Kübar on noorelt valkjas, katsumiskohtades muutub punakaks, hiljem pruun ja lõpuks must; sisserullunud servaga, 5–9 cm lai. Tihedalehine pilvik on kupatatult söödav. Eestis kasvab ta väga harva augustist oktoobrini. Tõnis Leisner "Eesti pilvikud", Tallinn, "Valgus", 1973, lk 15 Tihedalehine pilvik andmebaasis eElurikkus
Ehitajate tee (Keila)

Ehitajate tee on tänav Harju maakonnas Keilas. Tänav algab Paldiski maanteelt ja ulatub Keila Terviseradadele. Tänaval asuvad: Keila Kool (Ehitajate tee 1) Harju Maakonnaraamatukogu (Ehitajate tee 1) Keila Muusikakool (Ehitajate tee 1) Keila staadion (Ehitajate tee 13).
Mustvalge pilvik

Mustvalge pilvik (Russula albonigra) on pilvikuliste sugukonda pilviku perekonda kuuluv seen. Kübar on noorelt lubivalge, hiljem määrdunudvalkjas, pruun ja lõpuks must; 6–12 cm lai. Mustvalge pilvik on kupatatult söödav. Eestis kasvab ta väga harva sega- ja lehtmetsades septembris. Tõnis Leisner "Eesti pilvikud", Tallinn, "Valgus", 1973, lk 17 Mustvalge pilvik andmebaasis eElurikkus
Hotell Astoria

Hotell Astoria on Peterburis asuv 213 toaga viietärnihotell, mis avas uksed 1912. aasta detsembris. Hotell asub Püha Iisaku väljaku ääres. Suurbritannia ettevõttele Palace Hotel Company kuulunud hoone projekteeris vene-rootsi arhitekt Fjodor Lidval stiilis, milles leidus uusklassitsismi ja art nouveaux' elemente. Ehitise tarindas saksa ettevõte Wais und Freitag. Angleterre Hotell
Hürova

Hürova on küla Võrumaal Rõuge vallas. Enne Eesti omavalitsuste haldusreformi 2017. aastal kuulus küla Mõniste valda. Küla lõunaosa läbib Võru–Mõniste–Valga maantee ning lõunapiir kulgeb mööda Mustjõge. Maantee ületab jõge Mõniste sillal. Maa-amet, vaadatud 21.11.2020. Statistikaameti statistika andmebaas, vaadatud 31.08.2024. Eesti haldus- ja asustusjaotuse klassifikaator, vaadatud 9.06.2014.
Punajalg-pilvik

Punajalg-pilvik (Russula rhodopus) on pilvikuliste sugukonda pilviku perekonda kuuluv seen. Kübar on värvuselt purpurveripunane, 4–10 cm lai. Jalg on üleni kinaverroosa. Punajalg-pilvik on kupatatult söödav. Teda leidub Eestis üsna sageli okasmetsades, eriti kuusikutes, augustist oktoobrini. Punajalg-pilvik andmebaasis eElurikkus
Ehitusettevõte

Ehitusettevõte on ehitusega tegelev ettevõte. Ehitusettevõtte omanikku või rentnikku nimetatakse ehitusettevõtjaks. Vaata kategooriat: Ehitusettevõtted Vaata kategooriat: Eesti ehitusettevõtted
Nikolai I ratsamonument

Nikolai I ratsamonument on Venemaa Keisririigi üheteistkümnendale monarhile Nikolai I-le (1796–1855) pühendatud mälestusmärk. Dekoreeritud püstjalamil seisev ratsakuju asub Iisaku väljakul Venemaa Keisririigi kunagises pealinnas Peterburis. Mälestusmärgi loomist juhtis prantsuse skulptor Auguste de Montferrand ja see avati 7. juulil 1859, neli aastat pärast keisri surma.
Verev pilvik

Verev pilvik (Russula sanguinaria) on pilvikuliste sugukonda pilviku perekonda kuuluv söögiseen. Kübar on värvuselt veri- või tomatpunane, 5–10 cm lai. Jalg on valkjas või kahvaturoosa kuni veripunane. Verev pilvik on kupatatult söödav. Teda leidub Eestis väga sageli männimetsades, augustist oktoobrini. Verev pilvik andmebaasis eElurikkus
Piila soo

Piila soo (ka Eikla soo, Putla soo) on soo Saare maakonnas Saaremaa vallas. Soost voolab läbi Lõve jõgi. Märtsis 2011 avati soos mälestuskivi 1946. aastal hukkunud metsavennale Johann Metsale. 1932. aastal asutasid kohalikud talunikud veeühingu, mille abil soo kraavitati. Kraavide kogupikkus oli 24 km. Enne kuivendamist oli soo pindala 1300 ha. Vabaiigi Presidendi K. Patsi külaskaik Saaremaale, Kaitse Kodu!, 31. august 1939, nr. 16, lk 474-477
Kallaste (Rõuge)

Kallaste on küla Võrumaal Rõuge vallas. Enne Eesti omavalitsuste haldusreformi 2017. aastal kuulus küla Mõniste valda. Kallaste küla läbib Võru–Mõniste–Valga maantee. Küla lõunapiir jookseb mööda Mustjõge ning küla idapiir kulgeb Ahelo jõe ääres. Maa-amet, vaadatud 21.11.2020. Statistikaameti statistika andmebaas, vaadatud 3.09.2024. Eesti haldus- ja asustusjaotuse klassifikaator, vaadatud 9.06.2014.
David Braz

David Braz de Oliveira Filho (tuntud lihtsalt kui David Braz või Braz; sündinud 21. mail 1987 Guarulhoses) on Brasiilia jalgpallur, kes mängib keskkaitsjana Brasiilia esiliigaklubis Goiás. Ta alustas klubikarjääri Palmeirases, millega liitus 2002. aastal. Klubi põhimeeskonnas debüteeris ta 2007. aastal. 2009. aasta jaanuaris liitus ta Kreeka kõrgliigaklubiga Panathinaikόs, kuid ta sai seal olles vähe mänguaega. Sama aasta juulis suundus ta tagasi Brasiilia kõrgliigasse, liitudes laenulepingu alusel Flamengoga, kellega ta tuli sel aastal Brasiilia meistriks. 2010. aasta augustis sõlmis ta Flamengoga püsiva lepingu. 2012. aasta mais liitus Braz Santosega. Santose meeskonnas mängis ta Brasiilia kõrgliigas kokku kuuel hooajal. Suurimateks saavutusteks jäid Santosega 2012. aastal Lõuna-Ameerika superkarika Recopa Sudamericana võit ning São Paulo osariigi meistrivõistluste võit aastatel 2015 ja 2016. 2013. aastal mängis ta laenul Vitórias ja hooajal 2018/19 Türgi kõrgliigaklubis Sivasspor. 2019. aasta mais sõlmis ta lepingu Brasiilia kõrgliigaklubiga Grêmio. 2021. aasta aprillis sõlmis ta kaheaastase lepingu Fluminensega. 2023. aastal võitis ta Fluminensega Copa Libertadorese. 2024. aasta aprillis sõlmis ta lepingu Goiásega. 2007. aastal tuli Braz Brasiilia kuni 20-aastaste koondisega Lõuna-Ameerika omavanuste meistriks. Palmeiras Campeonato Paulista: 2008 Flamengo Campeonato Brasileiro Série A: 2009 Campeonato Carioca: 2011 Santos Recopa Sudamericana: 2012 Campeonato Paulista: 2015, 2016 Fluminense Copa Libertadores: 2023 Campeonato Carioca: 2022, 2023 "Em troca por David Braz, Santos FC acerta contratação de atacante Marinho, do Grêmio". Santos FC. 25.5.2019. Vaadatud 17.7.2019 https://www.transfermarkt.com/david-braz/profil/spieler/53226 (vaadatud 7.11.2021) "Goiás confirma a contratação do zagueiro David Braz, ex-Santos… - Veja mais em https://www.uol.com.br/esporte/futebol/ultimas-noticias/gazeta-esportiva/2024/04/18/goias-confirma-a-contratacao-do-zagueiro-david-braz-ex-santos.htm?cmpid=copiaecola". uol.com.br. 18.4.2024. Vaadatud 21.4.2024
Leisi valla vapp

Leisi valla vapp on Saare maakonna endise Eesti haldusüksuse Leisi valla vapp. Vapp kinnitati 10. juunil 1996. Sinisel kilbil hõbedane allasuunatud harkrist ja saatena üleval kaks Georgi risti ning all ankur - kõik hõbedased. Sinine värvus sümboliseerib merd, valge aga paest pinnast. Harkrist tähistab Leisit kui teede sõlmpunkti. Ristid märgivad valla kahte kirikut ja kahte konfessiooni. Ankur osutab Triigi sadamale. Leisi valla lipp Leisi valla sümboolika valla kodulehel Leisi valla sümboolika Riigikantselei kodulehel
Res universitatis

Res universitatis olid Vana-Roomas kindlatele kogukondadele mõeldud asjad, mis kuulusid kogukonnale tervikuna, mitte üksikisikutele, näiteks teatrid, staadionid. Need olid res extra nostrum patrimonium 'väljaspool inimeste eraomandit', nagu ka res publicae 'avalikud asjad'. Üldiselt jaotati asjad esmalt nendeks, mis allusid jumalikule ja inimlikule õigusele. Inimlikule õigusele alluvad asjad olid kas avalikus või eraomandis. Kõik asjad jagunesid ka kehalisteks ja kehatuteks asjadeks. H. Siimets-Gross, M. Ristikivi (2019), lk 135. Dig. 1.8.6.1 Marcinianus libro tertio institutionum Universitatis sunt, non singulorum veluti quae in civitatibus šunt theatra, et stadia et similia et si qua alia šunt communia civitatium. Ideoque nec servus communis civitatis singulorum pro parte intellegitur, sed universitatis et ideo tam contra civem quam pro eo posse servum civitatis torqueri divi fratres recripserunt. Ideo et libertus civitatis non habet neccesse veniam edicti petere, si vocet in ius aliquem ex civibus. Vt ka H. Siimets-Gross. Asja mõiste ja liigitus klassikalise ajastu Rooma õiguses Gaiuse Institutsioonide näitel. Magistritöö. Tartu Ülikool, Õigusteaduskond. Tartu: 2002 (käsikiri), Kasutatud 27.06.2019. Kättesaadav https://dspace.ut.ee/handle/10062/586, lk 51. H. Siimets-Gross, M. Ristikivi (2019), lk 129. Gai. 2.2: Summa itaque rerum divisio in duos articulos diducitur; nam aliae sunt divini iuris, aliae humani. H. Siimets-Gross, M. Ristikivi (2019), lk 130. Gai. 2.10: Hae autem, quae humani iuris sunt, aut publicae sunt aut privatae. H. Siimets-Gross, M. Ristikivi (2019), lk 131. Gai. 2.12: Quaedam praeterea res corporales sunt, quaedam incorporales.
Koemetsa

Koemetsa on küla Võrumaal Rõuge vallas. Enne Eesti omavalitsuste haldusreformi 2017. aastal kuulus küla Mõniste valda. Küla keskusest kirdes asub Ubajärv. Külast voolab läbi Ahelo jõgi. Sellega liitub järvest alguse saav Ubajärve oja. Külas asub looduskaitse all olnud Tutiga pettäi. Suur osa küla territooriumist on kaetud metsaga. Samuti jäävad küla alale mitmed sood. Nende seas näiteks Arukülä Suursuu, Kupasuu, Ubajärve raba, Pikäsilla soo, Purrõtõsuu ja Turbasuu. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. "Looduskaitseväärtuse kaotanud üksikobjektid arvati kaitse alt välja". Keskkonnaministeerium. 5. jaanuar 2018. Originaali arhiivikoopia seisuga 4. veebruar 2018.
Vastse-Roosa

Vastse-Roosa on küla Võrumaal Rõuge vallas Eesti-Läti piiri ääres. Enne Eesti omavalitsuste haldusreformi 2017. aastal kuulus küla Mõniste valda. Asub Vaidva jõe alamjooksul Mõniste–Ape maantee ääres. Küla kohal on jõge paisutatud ning sinna on moodustatud Vastse-Roosa veskijärv. Külas asus Vastse-Roosa mõisa süda. Vaatamisväärsused: Metsavenna talu, eesti-läti kalmistu, mõisapark ja vesiveski (1909). Endise Vastse-Roosa algkooli funktsionalistlikus stiilis hoone (1936, insener Hans Kõll) seinal avati 1999 mälestustahvel koolijuhatajale ja ühiskonnategelasele Theodor Petaile. Külas asub ka kauplus ja suvekohvik. Vastse-Roosas filmiti mängufilmi "Tõde ja õigus", kuhu ehitati selleks tarbeks filmi-Vargamäe. Endine koolimaja Metsavenna talu Endised mõisahooned Veski ja veskipais Borodino Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. muis.ee Vastse-Roosa küla koduleht
Täpiline pilvik

Täpiline pilvik (Russula maculata) on pilvikuliste sugukonda pilviku perekonda kuuluv seen. Kübar on ere- kuni tumepunane, vanadel seentel pruunitähniliselt kirju; 5–10 cm lai. Täpiline pilvik on kupatatult söödav. Eestis kasvab ta kuivades männikutes, väga harva. Tõnis Leisner "Eesti pilvikud", Tallinn, "Valgus", 1973, lk 41 Täpiline pilvik andmebaasis eElurikkus
17 State Street

17 State Street on 165-meetri kõrgune ja 42-korruseline kõrghoone, mis valmis 1988. aastal Lower Manhattani lõunatipul Financial Districti naabruskonnas New Yorgis. Ehitis joondub State Streeti ja Pearl Streeti järgi. Kumera esiosaga pilvelõhkuja on New Yorgi ülemlahelt vaadeldes üks silmapaistvamaid ehitisi. One State Street Plaza One Battery Park Plaza RFR'i ametlik koduleht